b'\n_START_ARTICLE_\nTone Per\xc5\xa1ak\n_START_SECTION_\n\xc5\xbdivljenjepis\n_START_PARAGRAPH_\nPer\xc5\xa1ak je leta 1974 na ljubljanski AGRFT diplomiral iz re\xc5\xbeije ter 1980 na FF v Ljubljani \xc5\xa1e iz primerjalne knji\xc5\xbeevnosti. Med drugim je bil od 1980 do 1988 asistent na AGRFT ter od 1997 docent za gledali\xc5\xa1ko re\xc5\xbeijo. Leta 1988 je bil soavtor t. i. pisateljske ustave, deloval je v DEMOSu. Nekaj let je bil poslanec in 1991 \xc4\x8dlan ustavne komisije, soustanovitelj in 1994-1999 predsednik Demokratske stranke Slovenije (po njenem razcepu oz. vklju\xc4\x8ditvi  dela v LDS) ter kandidat na predsedni\xc5\xa1kih volitvah leta 1997. Leta 1999 je postal \xc5\xbeupan v Trzinu in 2001-03 predsednik Dru\xc5\xa1tva slovenskih pisateljev, v letih 2005-09 pa je bil predsednik slovenskega centra PEN. Bil je dr\xc5\xbeavni sekretar na Ministrstvu za kulturo, 20. maja 2016 je bil imenovan za ministra za kulturo, (do izteka mandata vlade v septembru 2018).\n_START_SECTION_\nLiterarno delo\n_START_PARAGRAPH_\nPer\xc5\xa1ak je objavil ve\xc4\x8d proznih del: romane Prehod (1982), Vrh\xc2\xa0: zgodba iz XIV. stoletja (1986), Smer Hamburg-Altona (1988), Sredobe\xc5\xbenost (2008), Usedline (2013), Stanja (2016) in Preobrazbe - \xc5\xbeivljenjepis (2017) ter pisal gledali\xc5\xa1ke (Peter in Pavel, 1988), televizijske in radijske igre._NEWLINE_Per\xc5\xa1ak se v svojih delih spopada z resnico \xc4\x8dasa v katerem \xc5\xbeivi in polo\xc5\xbeajem navadnih ljudi v \xc4\x8dasu velikih politi\xc4\x8dnih sprememb v Sloveniji. Kot publicist je objavil preko 100 kritik, \xc4\x8dlankov in razmi\xc5\xa1ljanj o slovenski kulturi in literaturi kot so npr.: Pogovor z re\xc5\xbeiserji (1978, Med stvarnostjo in domi\xc5\xa1ljijo (1982). Anga\xc5\xbeiral pa se je tudi v politi\xc4\x8dni publicistiki - zbornik Slovenci, Jugoslavija in slovenska kultura.'